[{"text_idx": "#000001", "text": "Yn y Sioe Fawr eleni, ymhlith y moch gwobrwyol a\u2019r offrymau eithriadol o flasus, daethom o hyd i Mikey Bell, sy\u2019n rhedeg blog bwyd. Mae\u2019n ysgrifennu ryseitiau syml ond blasus ac mae wedi cytuno\u2019n garedig i ni rannu\u2019r pwdin hiraethlon hwn ar ein blog. Am haen ychwanegol o flas, newidiwch yr Halen Mo\u0302n Pur am Halen Mo\u0302n Mwg Derw."}, {"text_idx": "#000003", "text": "Cyfunwch y siwgr, y blawd corn a\u2019r Halen Mo\u0302n mewn padell ddofn. Hofranwch eich llaw dros bowlen wag a chraciwch wy, gan ddal yr wy yn eich llaw noeth. Daliwch y melyn yn ofalus a\u2019i drosglwyddo o law i law wrth i\u2019r gwyn diferu a syrthio i\u2019r bowlen. Ychwanegwch y melyn i\u2019r siwgr a chadwch y gwyn ar gyfer swp o feringues."}, {"text_idx": "#000004", "text": "Chwisgwch y melyn i\u2019r siwgr. Arllwyswch y llaeth mewn ychydig ar y tro, gan chwisgo wrth i chi fynd. Ychwanegwch yr hufen dwbl a\u2019r fanila, gan barhau i chwisgo, a throwch yr hob i wres canolig."}, {"text_idx": "#000005", "text": "Gadewch hyn i goginio, gan barhau i chwisgo\u2019n ofalus, am tua 7 neu 8 munud fel bod y pwdin yn dod i fudferwi. Byddwch chi\u2019n meddwl eich bod chi wedi ychwanegu gormod o laeth ond daliwch ati, bydd y blawd corn yn ei dewychu."}, {"text_idx": "#000006", "text": "Unwaith iddo dewychu, tynnwch oddi ar y gwres ac ychwanegwch y menyn, gan chwisgo eto i\u2019w cyfuno. Ar o\u0302l iddo oeri arllwyswch i mewn i jar neu dwb mawr a\u2019i storio yn yr oergell nes eich bod yn barod i weini."}, {"text_idx": "#000007", "text": "Er mwyn ei atal rhag ffurfio croen (peidiwch a\u0302 phoeni os yw\u2019n digwydd, gellir ei chwisgo\u2019n hawdd) rhowch ddarn llaith o bapur pobi a\u2019i roi ar ei ben.\nPan fyddwch chi\u2019n barod i weini, gorffennwch gydag ysgeintiad o Halen Mo\u0302n."}]